Bollivud yulduzlarining otasining kasbini tanlagan o‘g‘illari (foto)

Kasb va karyera borasida otasining izidan ketishni ma’qul bilgan hind aktyorlarining o‘g‘illari haqida ma’lumot berib o‘tamiz.
Namashi Chakraborti

Namashi afsonaviy Mithun Chakraborti va uning rafiqasi Yogita Balining farzandi. Otasining izidan ketishga qaror qilgan yigit “Yomon yigit” filmida suratga tushgan. Film premyerasi kinoteatrlarning yopilishi munosabati bilan kechga qoldirilgan. U bergan intervyularidan birida aktyorlikdan boshqa kasb haqida o‘ylamagani haqida ta’kidlagan.
Tayger Shroff

Tayger mashhur aktyor Jek Shroff va prodyuser Ayeshi Dattning o‘g‘li. U ilk bor 2014-yilda “Sevgi huquqi” filmida suratga tushgan. Shundan keyin “Isyonchi” franshizasi va “Urush” filmidagi ijrolari bilan muxlislarni lol qoldirgan.
Axan Shetti

Axan Bollivudning mashhur yulduzi Sunil Shetti va uning rafiqasi Mana Shettining o‘g‘li. AQShda aktyorlik mahorati va kino ishlab chiqarish bo‘yicha tahsil olgan Axan, ayni vaqtda hind kinosanoatidagi debyut roliga tayyorgarlik ko‘rmoqda. U “Qayg‘u” nomli filmda Tara Sutariya bilan suratga tushadi.
Aryan Xon

Bollivud qiroli va uning rafiqasi Gauri Xonning to‘ng‘ich o‘g‘li. Otasi singari kelishgan Aryanni Instagram’da bir yarim million obunachi kuzatadi.
Ibrohim Ali Xon

Ibrohim Ali Xon aktyor Saif Ali Xon va uning birinchi rafiqasi Amrita Singxning farzandi. 2008-yilda otasining “Uslub” nomli filmida debyut rol ijro qilgan Ibrohim yaqinda bergan intervyulardan birida mashhur aktyor bo‘lishni istashini ta’kidlagan.
Xarshvardan Kapur

Bollivud yulduzi Anil Kapur va uning rafiqasi Sunitaning farzandi bo‘lgan Xarshvardan karyerasini Karan Joharning “Bombey baxmali” filmida yordamchi bo‘lishdan boshlagan. 2016-yilda esa “Mirza” nomli romantik sagada debyut rol ijro qilgan. Ushbu ijrosi sabab Star Screen Awards va Stardust Award kinomukofotlarini qo‘lga kiritgan. Bugungi kunda u o‘q otish sporti bo‘yicha Olimpiya chempioni Abxinav Bindra haqidagi biografik filmda suratga tushish uchun tayyorgarlik ko‘rmoqda.